DECANDRIA PENTAGYNIA. 



PENTAGYNIA. 



SPEKGULA. 



Calyx pcntaphyllus. Petala quinque , integra. Stamina quinque ad decern. 

 Capsula ovata j unilocularis , quinque valvis. 



SPERGULA APETALA. Tab. 142. 



Spergula subacanlis ; foliis oppositis , connatis , imbricatis 5 floribus apetalis , 



pentandris. 



Planta subacaulis , foliis lineari-subulatis , oppositis , vix pollicaribus , basi 

 connatis , imbricatis , numerosis. Florum pedunculi ex axillis solitarii , foliorum 

 longitudine. Laciniae calycis ovatae , subulatae. Corolla nulla. Staminum fUamenta 

 quinque , subulata , inserta sub pistillo , laciniis calycinis alterna , iisdem dimidio 

 brevioraj antlieris suborbiculatis , bilocularibus , ferrugineis. Germen globosum 5 

 Styli quinque , breves 5 stigmata obtusa. Capsula ovata , unilocularis , supra de- 

 hiscens , semi-quinquevalvis. Semina plura , reniformia, , testacea , vix marginata , 

 funiculis capillaribus , centralibus affixa. Corculum incurvum , typo farinaceo 

 circumpositum 5 radicula supera , ad axem versa. 



Habitat in capite Van-Diemen, 



1. Flos cum pedunculo et foliis. 2. Capsula. 3. Eadem y dehiscens. 4. Ejusdem transversalis 

 seciio. 5. Semen. 6. Ejusdem sectio longitudinalis cum situ et figura corculi. 



Obs. Calyx interdum bexaphyllus , tuncmje numerus staminum senarius ut et stylorum , 

 valvularumcme capsular. 



FINIS TOMI PRIM I. 



